Foto: Twitter/@FCBayern Xorvatiyalik mutaxassis Niko Kovach keyingi mavsumdan boshlab, «Bavariya» klubi bosh murabbiyi bo‘ladi. Myunxenliklar sport direktori Hasan Salihamijich bayonotiga ko‘ra, shartnoma 2018 yil 1 iyuldan boshlab kuchga kiradi. «Bavariya» 46 yoshli murabbiy bilan 3 yillik shartnoma imzolagan. Niko Kovachning murabbiylar shtabiga uning ukasi Robert Kovach ham kiradi. Eslatib o‘tamiz, ayni paytda Niko Kovach Frankfurtning «Ayntraxt» klubini boshqarmoqda. Jamoa Bundesligada 5-o‘rinni egallab turibdi.